《复往东陵》
清代·张之万

策马清晨去，前程喜再经。松怀盘谷翠，山向蓟门青。

镫火遥村见，鸡声野店扃。连营方肄武，画角逐风听。

作者简介：（1811—1897）直隶南皮人，字子青。张之洞兄。道光二十七年进士。同治间署河南巡抚，督军拒捻军、太平军各部。移督漕运，助淮军堵截赖文光部。历江苏巡抚、浙闽总督。光绪中官至东阁大学士。卒谥文达。